b"\n_START_ARTICLE_\nVilla Helga\n_START_SECTION_\nDescripci\xc3\xb3\n_START_PARAGRAPH_\nEs tracta d'una casa a\xc3\xafllada, fent cantonada, amb jard\xc3\xad. \xc3\x89s de planta concentrada i consta de quatre cossos de diferents al\xc3\xa7ades, un d'ells de planta baixa amb coberta a dues vessants, limitada per un ampli arc de punt rod\xc3\xb3 que emfasitza l'entrada. El cos de migdia ponent \xc3\xa9s de planta poligonal i baixa amb coberta de terrat. L'edificaci\xc3\xb3 es distribueix en planta baixa i pis. La coberta \xc3\xa9s complexa, amb teula \xc3\xa0rab, les tres vessants acaben amb una treballada imbricaci\xc3\xb3 de peces cer\xc3\xa0miques vistes. Els buits de les fa\xc3\xa7anes estan emmarcats amb brancals i llinda plana de pedra. Les fa\xc3\xa7anes estan arrebossades i pintades de color blanc._NEWLINE_La tanca \xc3\xa9s de reixa de ferro amb barrots verticals recolzada en un s\xc3\xb2col de paredat i pilars de secci\xc3\xb3 quadrada recolzats en el s\xc3\xb2col.\n_START_SECTION_\nHist\xc3\xb2ria\n_START_PARAGRAPH_\nA l'abril de 1945 Felipa L\xc3\xb3pez de Roa demana perm\xc3\xads per a construir una casa i una tanca al carrer Alfons XIII cantonada amb el carrer Santa Teresa (l'actual carrer Onze Setembre)."